Running AB out big mistake on my part
డివిలియర్స్ రనౌట్ నా తప్పిదమే..?
డివిలియర్స్ రనౌట్ నిస్సందేహంగా నా తప్పిదమే. అతను మా జట్టులో కీలక ఆటగాడు. ఏబీ కాసేపు క్రీజులో నిలిచింటే
TNN | Updated:
Jun 12, 2017, 03:31PM IST
ఛాంపియన్స్ ట్రోఫీలో సెమీస్&zwnj; చేరాలంటే తప్పక గెలవాల్సిన మ్యాచ్&zwnj;లో భారీ అంచనాల మధ్య బరిలోకి దిగిన దక్షిణాఫ్రికా పేలవ ప్రదర్శనతో భారత్&zwnj; చేతిలో ఓటమిపాలైంది. జట్టులోని ముగ్గురు బ్యాట్స్&zwnj;మెన్ లేని పరుగు కోసం ప్రయత్నిస్తూ రనౌటవడడం దక్షిణాఫ్రికా విజయావకాశాల్ని దారుణంగా దెబ్బతీసింది. కీలక సమయంలో డివిలియర్స్, డేవిడ్ మిల్లర్&zwnj; రనౌటవగా.. చివర్లో ఇమ్రాన్ తాహిర్ సైతం రనౌట్&zwnj;గానే వెనుదిరిగాడు. ఏబీ, మిల్లర్ రనౌట్లకి తన తొందరపాటు నిర్ణయమే కారణమని ఆ జట్టు మిడిలార్డర్ బ్యాట్స్&zwnj;మెన్ డుప్లెసిస్ ఆవేదన వ్యక్తం చేశాడు.
&lsquo;డివిలియర్స్ రనౌట్ నిస్సందేహంగా నా తప్పిదమే. అతను మా జట్టులో కీలక ఆటగాడు. ఏబీ కాసేపు క్రీజులో నిలిచింటే దక్షిణాఫ్రికా మెరుగైన స్కోరు సాధించేది. నేనే అనాలోచితంగా పరుగు కోసం పిలిచి తప్పు చేశాను&rsquo; అని డుప్లెసిస్ బాధ వ్యక్తం చేశాడు. ఇన్నింగ్స్ 29వ ఓవర్ వేసిన జడేజా బౌలింగ్&zwnj;లో పాయింట్ దిశగా బంతిని తరలించిన డుప్లెసిస్ పరుగు కోసం డివిలియర్స్&zwnj;ని పిలిచాడు.